OpenLLM-France/wikimedia huggingface dataset:
# Estadi Renzo Barbera

L'Estadi Renzo Barbera, també anomenat La Favorita, és un estadi de futbol de la ciutat de Palerm, a Sicília (Itàlia). Actualment és la seu de l'US Palermo, el club de futbol de la ciutat, que actualment juga a la Sèrie A. L'estadi fou inaugurat el 1990 per la Copa del Món de Futbol de 1990 celebrada a Itàlia, i té una capacitat de 37.000 espectadors i unes dimensions de 105x68 metres.

## Història

L'estadi es va inaugurar el 24 de gener de 1932 i va ser anomenat Stadio Littorio en homenatge al feixisme. El partit d'inauguració va ser Palerm contra Atalanta, guanyant el Palerm per 5-1. El camp estava envoltat d'una pista i no tenia graderia darrere de les porteries. El 1936, l'estadi va ser reanomenat Stadio Michele Marrone, en memòria d'un soldat mort durant la Guerra Civil espanyola. El nom va ser canviat una altra vegada al final de Segona Guerra Mundial a Stadio La Favorita.
El 1948, la pista va ser eliminada i les grades darrere de cada porteria van ser construïdes. El 1984 una nova remodelació va afegir una segona graderia que va augmentar la capacitat a 50.000 espectadors. Aquesta va augmentar de capacitat, però només va ser completament coberta en dues ocasions, en un partit de la Sèrie C1 contra el Messina i un partit amistós contra la Juventus. Una tercera remodelació es va acabar el 1990, la qual va ser empresa pel fet que la ciutat de Palerm va ser triada per rebre diversos partits del Mundial d'Itàlia 1990. A causa d'aquesta remodelació, la capacitat de l'estadi va baixar als seus actuals 37.619 seients.
El 18 de setembre de 2002 l'estadi va ser rebatejat amb el nom de Renzo Barbera, l'últim president del Palerm en la Sèrie A, així com a finalista de dues Copes d'Itàlia al llarg dels anys 60 i 70, que havia mort aquell mateix any el 19 de maig. La campanya 2004-05, va suposar la primera aparició del Palerm en la Sèrie A en més de 30 anys, tots els seients de l'estadi van ser adjudicats en la campanya d'abonats durant l'estiu. Tanmateix, això no s'ha repetit en els anys següents.
El president del Palerm Maurizio Zamparini, va anunciar el projecte de construcció d'un nou estadi propietat del mateix club.

## Referències

* ↑ Baum, Robert. «Los 11 mejores estadios de Italia» (en espanyol europeu), 01-01-2019. [Consulta: 28 juliol 2024].
# Estació de Bellvitge

«Estació de Bellvitge» té aquests significats:
* Estació de Bellvitge/Gornal
* Estació d'Hospital de Bellvitge
* Estació de Bellvitge Rambla Marina
# Vaccí de Medigen contra la COVID-19

El vaccí MVC també conegut com a MVC-COV1901 és un vaccí contra la COVID-19 desenvolupada per Medigen Vaccine Biologics a l'empresa taiwanesa Dynavax Technologies i a l'Institut Nacional de la Salut de Taiwan.
Aquesta vacuna està feta per la proteïna S S-2P recombinant dels Instituts Nacionals de Salut. Els resultats preliminars dels assaigs de fase I es van publicar el juny del 2021, on s'indicava una resposta immunitària robusta provocada per la vacuna.

## Autoritzacions
### Emergència (2)

* Taiwan
* Paraguay Altres entitats: Somalilàndia

## Referències

* ↑ https://www.medigenvac.com/public/en/news/detail/53?from_sort=2
* ↑ «Dynavax and Medigen Announce Collaboration to Develop a Novel Adjuvanted COVID-19 Vaccine Candidate». GlobeNewswire, 23-07-2020.
* ↑ «A Study to Evaluate MVC-COV1901 Vaccine Against COVID-19 in Adult (COVID-19)». United States National Library of Medicine.
* ↑ «A Study to Evaluate the Safety and Immunogenicity of MVC-COV1901 Against COVID-19». United States National Library of Medicine.
* ↑ «A Study to Evaluate MVC-COV1901 Vaccine Against COVID-19 in Elderly Adults». ClinicalTrials.gov. United States National Library of Medicine, 28-03-2021.
* ↑ 黃驛淵 «【獨家】【國產疫苗解盲1】高端實體疫苗針劑首曝光 「每天9萬劑」生產基地直擊». Mirror Media, 10-06-2021.
* ↑ Chen, Tyler «Medigen Signs Agreement with Metronic, Making it the First Taiwan-made Vaccine Deal». GeneOnline, 26-11-2020.
* ↑ «Safety and immunogenicity of a Recombinant Stabilized Prefusion SARS-CoV-2 Spike Protein Vaccine (MVCCOV1901) Adjuvanted with CpG 1018 and Aluminum Hydroxide in healthy adults: A Phase 1, dose-escalation study». EClinicalMedicine, 25-06-2021, pàg. 100989. DOI: 10.1016/j.eclinm.2021.100989. ISSN: 2589-5370. PMC: 8233066. PMID: 34222848.
* ↑ «Taiwan approves Medigen's COVID-19 vaccine candidate». Reuters, 19-07-2021. [Consulta: 19 juliol 2021].
* ↑ «Paraguay aprueba vacuna taiwanesa Medigen para uso de emergencia». Diario HOY, 14-02-2022.
* ↑ «Taiwan to donate domestic COVID-19 vaccines to Somaliland», 28-12-2021. [Consulta: 7 gener 2022].
COVID-19 i la Pandèmia de COVID-19 :
Als Països Catalans :
Salut :
# Vaccí de Minhai contra la COVID-19

El vaccí de Minhai contra la COVID-19 és un vaccí contra la COVID-19 basat en virus inactivat desenvolupada per la Minhai Biotechnology Co. i la Kangtai Biological Products Co. Ltd.

## Autoritzacions

Autorització plena  Autorització d'emergència  Permesa per viatges

### Emergència (2)

* Indonèsia
* Xina

## Referències

* ↑ «A Study to Evaluate Safety and Immunogenicity of Inactivated SARS-CoV-2 Vaccine (Vero Cells) in Healthy Population Aged 18 Years and Above(COVID-19)». United States National Library of Medicine.
* ↑ «A Safety and Immunogenicity Study of Inactivated SARS-CoV-2 Vaccine (Vero Cells) in Healthy Population Aged 18 Years and Above(COVID-19)». United States National Library of Medicine.
* ↑ «A Study to Evaluate the Efficacy, Safety and Immunogenicity of SARS-CoV-2 Vaccine (Vero Cells), Inactivated in Healthy Adults Aged 18 Years and Older (COVID-19)». United States National Library of Medicine.
* ↑ Co.,Ltd, Shenzhen Kangtai Biological Products. «BioKangtai's adenovirus vector COVID-19 vaccine obtained EUA in Indonesia» (en anglès). [Consulta: 30 novembre 2021].
* ↑ Staff, Reuters «Kangtai Biological's COVID-19 vaccine gets emergency use approval in China» (en anglès). Reuters, 14-05-2021 [Consulta: 20 maig 2021].
COVID-19 i la Pandèmia de COVID-19 :
Als Països Catalans :
Salut :
# Vinaninony Nord

Al poble s'hi ofereix educació primària i de primer nivell de secundària. L'agricultura i la cria de bestiar proporcionen feina al 46-49% de la població. El cultiu més important són les patates, mentre que altres productes importants són les mongetes, el blat de moro i l'arròs. Els serveis donen feina al 5% de la població.

## Referències

* 1 2 «ILO census data». Cornell University. [Consulta: 23 abril 2008].
# Vinalhaven

Vinalhaven és una població dels Estats Units a l'estat de Maine (EUA). Segons el cens del 2000 tenia 1.235 habitants.

## Demografia

Segons el cens del 2000, Vinalhaven tenia 1.235 habitants, 550 habitatges, i 341 famílies. La densitat de població era de 18,8 habitants/km².
Dels 550 habitatges en un 29,3% hi vivien nens de menys de 18 anys, en un 49,6% hi vivien parelles casades, en un 7,5% dones solteres, i en un 38% no eren unitats familiars. En el 32,5% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,82.
Per edats la població es repartia de la següent manera: un 23,7% tenia menys de 18 anys, un 6,4% entre 18 i 24, un 27,8% entre 25 i 44, un 23,6% de 45 a 60 i un 18,5% 65 anys o més.
L'edat mediana era de 40 anys. Per cada 100 dones de 18 o més anys hi havia 91,1 homes.
La renda mediana per habitatge era de 34.087 $ i la renda mediana per família de 42.917 $. Els homes tenien una renda mediana de 36.094 $ mentre que les dones 17.750 $. La renda per capita de la població era de 21.287 $. Entorn del 5,7% de les famílies i el 9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vinalhaven». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Vinalhaven». American Fact Finder. Oficina del Cens dels Estats Units, 12-01-2010.
# Uxue Apaolaza Larrea

Uxue Apaolaza Larrea (Hernani, Guipúscoa. 20 d'abril de 1981) és una escriptora èuscar.

## Obra
### Narrativa

* Umeek gezurra esaten dutenetik (2005, Erein)
* Frantzisko Xabierkoa iheslaria biografia ondu (2008, Txertoa)
* Mea Culpa (2011, Elkar).
* Bihurguneko nasa (2021, Susa).

### Articles

Ha col·laborat en diversos mitjans de comunicació bascos, com ara el diari Berria, la revista Argia o el suplement Ortzadar.

### Obres traduïdes

* al català Des que els nens diuen mentides (Godall Edicions 2018)
* al castellà Desde que los niños mienten (Godall Edicions 2019]

## Premis

* Premi Igartza 2009 pel projecte de la novel·la Hiltzailea.
* Premi Euskadi de Literatura 2022.

## Referències

* ↑ Apaolaza, Uxue. Mea culpa. Donostia: Elkar, D.L. 2011. ISBN 978-84-9783-980-8.
* ↑ Apaolaza, Uxue. Bihurguneko nasa. Zarautz: Susa, 2021. ISBN 978-84-17051-78-5.
* ↑ «noticias - hiru». [Consulta: 8 abril 2023].
* ↑ «Premios Euskadi de Literatura 2022» (en castellà), 10-10-2022. [Consulta: 8 abril 2023].

## Enllaços externs

* Pàgina de l'autora a Godall Edicions
# Victor Lundin

Victor Lundin o Vic Lundin (Chicago, Illinois, 15 de juny de 1930 - Los Angeles, Califòrnia, 29 de juny de 2013) fou un actor, guionista i productor de cinema nord-americà que sovint se l'anomenà com el primer Klingon en l'original Star Trek. Conegut també pel seu paper de Divendres (personatge) a la pel·lícula de ciència-ficció Robinson Crusoe on Mars.

## Filmografia
### Llargmetratges

| Any | Títol | Rol | Notes |
| 1958 | Mackenzie's Raiders | Líder Comanxe Quanah Parker | Sèrie de televisió, com a Vic Lundin. |
| 1959 | The Miracle | Sergent | Com a Victor Lundin. |
| 1960 | Ma Barker's Killer Brood | Machine Gun Kelly | Com a Vic Lundin. |
| 1962 | Two for the Seesaw | Cantant (sense acreditar) | |
| 1963 | Island of Love | Sequaç | |
| 1963 | Promises! Promises! | Tuglio | |
| 1964 | Robinson Crusoe on Mars | Friday (Divendres) | |
| 1965 | The Greatest Story Ever Told | Guarda centurió (sense acreditar) | |
| 1966 | Beau Geste | Vachiaro | Com a Vic Lundin. |
| 1967 | Hondo And The Apaches | Silva, un malvat Apache | |
| 1976 | Super Seal | Home de l'embarcador (sense acreditar) | També acreditat com a guionista i productor. |
| 2002 | Fatal Kiss | Professor Van Helsing | |
| 2006 | The Theory of Everything | Gene | |
| 2007 | Revamped | Professor Van Dyke | |

## Referències

* ↑ «VICTOR LUNDIN, ESTEEMED ACTOR, DEAD AT AGE 83 - Celebrating Films of the 1960s & 1970s». Cinemaretro.com.
* ↑ Weaver, Tom. Science Fiction and Fantasy Film Flashbacks: Conversations with 24 Actors.... Londres: McFarland&Company, Inc, 1998, p.192.
* ↑ «Mackenzie's Raiders». IMDB.
* 1 2 3 4 5 III, Harris M. Lentz. Obituaries in the Performing Arts, 2013 (en anglès). McFarland, 2014-05-16. ISBN 9781476616520.
* ↑ «Promesa rota». IMDB.
* 1 2 3 4 5 6 7 8 «Remembering Star Trek's First Klingon, Victor Lundin, 1930-2013» (en anglès). StarTrek.com.
* ↑ Howell, Peter. «Robinson Crusoe on Mars: Mission improbable». Thestar.com, 2007.
* ↑ «HONDO AND THE APACHES | British Board of Film Classification». [Consulta: 8 gener 2018].
# Vorticisme

El vorticisme fou un moviment artístic modernista en l'art i la poesia britànica de principis del segle xx, inspirat parcialment pel cubisme. El moviment va ser anunciat el 1914 en la primera edició de la revista BLAST, que contenia el seu manifest i el rebuig del moviment vers els paisatges i la nuesa, i es mostrava a favor d'un estil geomètric que tendia a l'abstracció. Finalment, el testimoni dels esdeveniments de la Primera Guerra Mundial van "assecar el fervor vorticista d'aquests artistes". El vorticisme es trobava principalment a Londres però era una ambició internacional.

## Referències

* ↑ West, Shearer (editor general), The Bullfinch Guide to Art History, pàg. 883, Bloomsbury Publishing Plc, Regne Unit, 1996. ISBN 0-8212-2137-X
* ↑ Sophie Matthiesson, "Blasted Visions" a Gott et al (2007) p.67
# Villaflores

Villaflores és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 550 | 483 | 426 | 402 |

## Personatges il·lustres

* Ramón Ruiz Alonso, diputat dretà per Granada (1933-1936).

## Enllaços externs

* Enllaç a Wikisalamanca Arxivat 2008-04-03 a Wayback Machine.
# Vinita

* Per a altres significats, vegeu «Vinita (desambiguació)».
Vinita és una ciutat dels Estats Units a l'estat d'Oklahoma. Segons el cens del 2007 tenia 6.017 habitants.

## Demografia

Segons el cens del 2000, Vinita tenia 6.472 habitants, 2.381 habitatges, i 1.454 famílies. La densitat de població era de 574,4 habitants per km².
Dels 2.381 habitatges en un 28,9% hi vivien nens de menys de 18 anys, en un 44,9% hi vivien parelles casades, en un 12,9% dones solteres, i en un 38,9% no eren unitats familiars. En el 35,7% dels habitatges hi vivien persones soles el 19,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,97.
Per edats la població es repartia de la següent manera: un 21,7% tenia menys de 18 anys, un 8% entre 18 i 24, un 30% entre 25 i 44, un 22,4% de 45 a 60 i un 17,9% 65 anys o més.
L'edat mediana era de 40 anys. Per cada 100 dones de 18 o més anys hi havia 103,5 homes.
La renda mediana per habitatge era de 27.511$ i la renda mediana per família de 33.461$. Els homes tenien una renda mediana de 26.263$ mentre que les dones 18.182$. La renda per capita de la població era de 13.980$. Entorn del 14,3% de les famílies i el 17,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vinita». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Vinita». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Valvettithurai

Valvettithurai o VVT (en tàmil: வல்வெட்டித்துறை, Valveṭṭittuṟai) és una petita ciutat costanera del litoral nord-oriental de la Península de Jaffna, al nord de Sri Lanka. La seva població pertany a la minoria ètnica de tàmils de religió hindú o catòlica. El sector productiu majoritari és l'agricultura, la pesca i el comerç.
Aquest indret és el lloc d'origen de dos grups insurgents: l'Organització d'Alliberament de Tamil Eelam (OATE) i els Tigres d'Alliberament de Tamil Eelam (TATE). Els líders rebels més preeminents, com ara el líder de l'OATE Kuttimani i Nadarajah Thangavelu, així com el líder dels TATE Velupillai Prabhakaran, hi van néixer.
La ciutat està al costat d'un riu anomenat Thondaiman Aru. Al naixement del riu s'hi pot trobar el popular temple hindú dedicat a Murugan conegut com a Selva Sannithy.

## Vegeu també

* Massacre de Valvettithurai de 1985
* Massacre de Valvettithurai de 1989

## Referències

* ↑ «About Valvettithurai» (en anglès). Valvettithurai.org. [Consulta: 30 juny 2017].

## Enllaços externs

* Valvettithurai - Lloc web oficial
# Valverde del Camino

Valverde del Camino és un municipi de la província de Huelva, a la comunitat autònoma d'Andalusia, aquesta població és seu de Partit Judicial.

## Personatges il·lustres

* L'escultor Gregorio Bermejo
* L'escriptor i periodista José Nogales.
* El pintor Manuel Parreño Rivera (pinta amb els peus)

## Barris

* Triana
* El Santo
* La Viña Fiscal
* Los Riscos del Tintor
* Bda. Villazgo
* Bda. Andalucía
* Cruz de Calañas
* Bda. El Rollo

## Història

Apareix en els primers escrits en l'acta de la fundació del Comtat de Niebla, en 1369, amb el nom de Facanías. És a la fi del segle xv quan passa a dir-se Valverde del Camino i comença la seva veritable història. L'apel·latiu del camí podria venir del camí romà que va construir aquesta civilització quan va arribar a la zona per a enviar el mineral extret del nord de la província a la costa i transportar-lo més fàcilment a Roma. Queden unes restes d'uns 5 km del camí visibles. No obstant això, fins a 1732 no s'independitza la vila del comtat de Niebla, sota el regnat de Felip V i amb l'anuència del Duc de Medina Sidonia, senyor del comtat de Niebla.

## Enllaços externs

* Ajuntament de Valverde Arxivat 2007-08-10 a Wayback Machine. (castellà)
* Dades de Valverde (castellà)
* Valverde del Camino, Andévalo i Sierra (castellà)
# Villel

Villel és un municipi de la província de Terol, situat a la comarca de la Comunitat de Terol i que des de l'edat mitjana fou seu d'una comanda de l'orde de Sant Joan de Jerusalem enquadrada a la Castellania d'Amposta.
Fou conquerit per Alfons el Cast el 1181. El 1363 fou presa per Pere el Cruel durant la guerra dels Dos Peres.
El 12 de novembre de 1810, durant la guerra del francès, el general Józef Chlopicki derrotà Pedro Villacampa en l'Acció de la Fuensanta al Santuari de la Fuensanta de Villel, amb la missió de facilitar les comunicacions del general Louis Gabriel Suchet en les operacions.

## Referències

* ↑ (castellà) Camarena de la Sierra, Reseña historica Arxivat 2013-10-29 a Wayback Machine.
* ↑ Masià i de Ros, Àngels. Relación castellano-aragonesa desde Jaime II a Pedro el Ceremonioso (en castellà). CSIC, 1994, p. v.1, p.297. ISBN 8400074459.
* ↑ Gazeta de la Regencia de España e Indias (en castellà). Imprenta Real, 1811, p. Vol.2, p.19.
# Vireó capgrís

El vireó capgrís (Hylophilus pectoralis) és una espècie d'ocell pertanyent a la família dels vireònids (Vireonidae). Habita la selva humida, boscos, ciutats i manglars de les terres baixes de l'est de Veneçuela, Guaiana, nord de Bolívia i Amazònia i Brasil central.

## Referències

* ↑ «Vireó capgrís». Cercaterm. TERMCAT, Centre de Terminologia. Rev. 15-1-2021 (català)
# Vukoliés

Vukoliés (grec: Βουκολιές, AFI [vuko'ʎes]) és una població a l'oest de l'illa grega de Creta, a la prefectura de Khanià. Des del 2011 (reforma del pla Kalikratis) forma part del municipi de Plataniàs.
# Warrap (estat)

Warrap, a vegades Warab és un dels deu estats del Sudan del Sud. Està situat a la regió de Bahr al-Ghazal i té al nord el territori en litigi d'Abyei, a l'est l'estat Unitat a la regió del Gran Nil Superior, a l'oest els estats de Bahr al-Ghazal Septentrional i Bahr al-Ghazal Occidental, i al sud l'estat dels Llacs. La superfície és de 31,027 km² i la capital és Kuajok tot i que abans ho fou Warrap que li va donar nom. Està dividit en comtats, que són:
* Gogrial East
* Gogrial West
* Tonj South
* Tonj North
* Tonj East
* Twic
Les principals ètnies de l'estat són els twics, jurs chols, bongos i reks, del grup ètnic nilòtic. El twics i els reks són part de la nació dinka. Les principals ciutats són Gogrial, Kuajok, Tonj, Thiet, Turalei, Akuon i Panliet. Entre les personalitats del país hi ha el president Salva Kiir Mayaardit. L'estat va adoptar una constitució el 2008 que segueix vigent i va celebrar eleccions per escollir al governador (Nyandeng Malek Deliech) i l'assemblea. La religió dominant és el cristianisme, amb catòlics, evangèlics, protestants i altres; alguns conserven les pràctiques animistes.

## Governadors

* Arop Achur Akol 1994-2000
* Moses Machar 2000-2002
* Bona But Deng 2002-2005
* John Kong (interí) 18 de juliol de 2005 - 30 de juliol de 2005
* Luis Ani Madut Kondit (Lewis Anei Kuendit) 2005 - 2006
* Anthony Bol Madut 2006-2008
* Tor Deng Mawien 2008-2010
* Salva Mathok Gengdit 24 de febrer de 2010 - 25 de maig de 2010
* Sra. Nyandeng Malek Deliech 2010 -

## Bandera

El 1994 quan els estats (abans regions) es van subdividir, els resultants, com Warrap, van adoptar bandera blanca amb l'emblema de l'estat dins un cercle, generalment del mateix color abans utilitzat per la regió (en aquest cas verd). L'au de Warrap està posicionada correctament mirant al pal, i en vol. Sota el cercle hi ha el nom de l'estat.

## Referències

* ↑ «President Salva Kiir Comes From Warrap State». Arxivat de l'original el 2011-11-21. [Consulta: 12 desembre 2011].
* ↑ Deng, Madot «Speaker of the State Assembly». . «Còpia arxivada». Arxivat de l'original el 2021-07-29. [Consulta: 14 desembre 2022].
* ↑ «The Major Bilief Systems In South Sudan». Arxivat de l'original el 2012-04-26. [Consulta: 12 desembre 2011].

## Enllaços externs

* South Sudan's Kiir reshuffles cabinet, parliament of Warrap and E. Equatoria Arxivat 2021-05-18 a Wayback Machine.
# WKE Emmen

El WKE (Woonwagenkamp Emmen (que significa Pàrquing de Caravanes d'Emmen)) és un club de futbol de la ciutat d'Emmen als Països Baixos.
El WKE es va fundar el 14 de juny de 1966 pels residents del càmping de caravanes local. El club va ascendir a la hoofdklasse el 1981. Des de 1981, va descendir a la Eerste Klasse els anys 1998 i 2004. Van guanyar el títol de la Sunday Hoofdklasse C la temporada 2006–07 i fou campió nacional amateur la 2008–09.
Molts dels seus jugadors han format part de l'FC Emmen quan eren més joves i disputaven competició professional.

## Enllaços externs

* WKE Emmen - Lloc web oficial (neerlandès)
# Walawe

El riu Walawe o Walawe Ganga (singalès: වලවේ ගඟ) és un dels rius principals de Sri Lanka. Neix al Pic d'Adam i desaigua a l'oceà Índic a la ciutat costanera d'Ambalantota al final d'un curs de 138 km.
# Walter de Henley

Walter de Henley (en anglès: Walter of Henley) va ser un escriptor anglès del segle xiii, que va escriure en francès. La seva obra més coneguda es diu Le Dite de Hosebondrie, escrita vers el 1280. Aquesta obra tracta sobre la gestió agrícola d'un senyoriu. Fins a principis del segle xvi se'l tractava com una autoritat.

## Edicions de Hosebondrie

* Elizabeth Lamond, ed. et interpr., Walter of Henley's Husbandry, together with an anonymous Husbandry, Seneschaucie, and Robert Grosseteste's Rules. Londinii: Longmans, Green, 1890, en Anglonormand - Text
* D. Oschinsky, ed., Walter of Henley and other treatises on estate management and accounting. Oxonii: Clarendon Press, 1971, en Anglonormand

## Referències

* ↑ M.Jones.pdf, p.3.
* ↑ soilandhealth.org Arxivat 2012-02-05 a Wayback Machine..
# Walter d'Aquitània

Walter d'Aquitània és un rei llegendari dels visigots. Apareix en diversos poemes èpics i altres obres literàries de l'edat mitjana. El més rellevant d'aquests és el Waltharius, un poema èpic escrit en llatí per un monjo del segle x, on Walter lluita contra Gondicari, el rei dels burgundis
També se'l menciona breument al Cant dels Nibelungs, una important obra literària del segle xiii.
Malgrat que no es tracta d'un rei històric, els nuclis històrics dels esdeveniments que l'envolten es troben en el segle v inspirats en la figura de Vàlia, rei dels visigots establerts a Aquitània durant el segle v, i les seves lluites contra els vàndals liderats per Gunderic.

## Vegeu també

* Vàlia

## Bibliografia

* Waldere ed. F. Norman (London: Methuen, 1933) pp. 7–13.
# Walter Óscar Lozano

Walter Óscar Lozano (San Luis (Argentina), 9 de gener de 1966) és un exfutbolista argentí. Ocupava la posició de defensa.
En el seu país va destacar a l'Independiente de Avellaneda. La temporada 89/90 va ser fitxat pel Reial Valladolid amb qui va debutar en Primera. Va romandre al conjunt castellà fins a la temporada 93/94, alternant la titularitat i la suplència i amb una cessió a la UE Lleida per la temporada 90/91. Posteriorment, va retornar a la competició argentina.

## Referències

* ↑ Fitxa a bdfutbol

## Enllaços externs

* Fitxa de Walter Lozano